

VLADA REPUBLIKE HRVATSKE

Zagreb, 24. veljače 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnovici za izračun iznosa zajamčene minimalne naknade  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 22. stavka 1. Zakona o socijalnoj skrbi („Narodne novine“, broj 18/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_ donijela

**O D L U K U**

**o osnovici za izračun iznosa zajamčene minimalne naknade**

**I.**

Osnovica na temelju koje se izračunava iznos zajamčene minimalne naknade iznosi 1.000,00 kuna.

**II.**

Danom stupanja na snagu ove Odluke prestaje važiti Odluka o osnovici za izračun iznosa zajamčene minimalne naknade („Narodne novine“, broj 114/14.).

**III.**

Ova Odluka stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Člancima 23. i 27. Zakona o socijalnoj skrbi („Narodne novine“, broj 18/22., u daljnjem tekstu: Zakon), propisano je da se pravo na zajamčenu minimalnu naknadu priznaje samcu ili kućanstvu koje nema dovoljno sredstava za podmirenje osnovnih životnih potreba, u postotku od osnovice za izračun zajamčene minimalne naknade.

Člankom 22. stavkom 1. Zakona, propisano je da osnovicu za izračun zajamčene minimalne naknade određuje Vlada Republike Hrvatske jednom godišnje.

Predloženom odlukom se određuje iznos osnovice od 1.000,00 kuna, što čini povećanje za 200,00 kuna u odnosu na dosadašnji iznos osnovice koji prema odluci iz 2014. iznosi 800,00 kuna.